cometadata/datacite-titles-descriptions-related-identifiers huggingface dataset:
DOI: 10.14457/cu.the.2001.310
title: ผลกระทบของการท่องเที่ยวที่มีต่อการใช้ที่ดินและชุมชนของเกาะช้าง จังหวัดตราด

description: วิทยานิพนธ์ฉบับนี้ มีวัตถุประสงค์เพื่อศึกษาพัฒนาการ ความสัมพันธ์และผลกระทบของการท่องเที่ยวที่มีต่อการใช้ที่ดินและชุมชนของ เกาะช้าง จังหวัดตราด รวมถึงความเสนอแนะแนวทางและมาตรการในการลดผลกระทบทางด้านลบอันเป็นปัญหาต่อ พื้นที่ ผลการศึกษาพบว่า พัฒนาการท่องเที่ยวของเกาะช้างแบ่งออกได้เป็น 3 ช่วง คือ ช่วงแรก ก่อน พ.ศ. 2528 ช่วงที่ 2 ระหว่าง พ.ศ. 2529-2539 ช่วงที่ 3 ระหว่าง พ.ศ. 2540-ปัจจุบัน การพัฒนาการท่องเที่ยวของเกาะช้างในช่วงแรกการท่องเที่ยวของเกาะช้างยังไม่ ได้รับการพัฒนา ในช่วงที่ 2 มีการขยายตัวของสถานบริการการท่องเที่ยวประเภท บังกะโล และโรงแรม และในช่วงที่ 3 มีการขยายตัวของสถานบริการการท่องเที่ยวที่หลากหลายขึ้น ผลกระทบที่เกิดขึ้นจำแนกได้เป็น 3 กลุ่มหลักคือ กลุ่มกายภาพ ได้แก่ โครงสร้างพื้นฐาน การใช้ที่ดินและการตั้งถิ่นฐาน กลุ่มเศรษฐกิจ ได้แก่ การจ้างงานและอาชีพ รายได้ และค่าครองชีพ กลุ่มสังคม ได้แก่ โครงสร้างประชากร ขนบธรรมเนียมประเพณี และสภาพความเป็นอยู่และวิถีชีวิต พื้นที่ที่ได้รับผลกระทบสูงสุด คือ หาดทรายขาวบริเวณตะวันตกของเกาะ อันเป็นแหล่งท่องสำคัญของเกาะช้าง พื้นที่ที่ได้รับผลกระทบรองลงมาได้แก่ หาดคลองพร้าว หาดไก่แบ้ อันเป็นพื้นที่ต่อเนื่องจากพื้นที่แหล่งท่องเที่ยวหลัก โดยการท่องเที่ยวส่งผลกระทบด้านลบต่อด้านการใช้ที่ดินมากที่สุด ขณะนี้ผลกระทบด้านการใช้ที่ดินเป็นสาเหตุหลักที่ก่อให้เกิดผลกระทบด้านต่างๆ ตามมา เพื่อเป็นการแก้ไขและควบคุมผลกระทบของการท่องเที่ยวต่อการใช้ที่ดิน และชุมชนของเกาะช้าง จังหวัดตราด จึงเสนอแนะแนวทางแก้ไขปัญหาออกเป็น 4 ด้าน คือ ด้านการท่องเที่ยวให้มีการควบคุมการขยายตัวของนักท่องเที่ยวและสถานบริการ การท่องเที่ยว ด้านการใช้ที่ดิน เสนอให้มีการกำหนดเขตการใช้ที่ดิน โดยแบ่งเป็นการพัฒนา เขตควบคุมการพัฒนา และเขตอนุรักษ์ ด้านโครงสร้างพื้นฐาน เสนอให้มีการพัฒนาระบบสาธารณูปโภค การกำจัดขยะ แหล่งน้ำดิบ ด้านเศรษฐกิจและสังคมเสนอให้มีการกระจายรายได้ พัฒนาฝีมือแรงงานและสร้างความมีเอกลักษณ์ทางวัฒนธรรมของชุมชน
DOI: 10.14457/cu.the.2001.312
title: ปัจจัยที่มีผลต่อการเปลี่ยนแปลงการตั้งถิ่นฐานย่านบางลำภู

description: การศึกษาครั้งนี้มีวัตถุประสงค์ เพื่อศึกษาวิวัฒนาการ และรูปแบบการตั้งถิ่นฐาน ตลอดจนปัจจัยที่มีผลต่อรูปแบบการตั้งถิ่นฐานของชุมชนย่านบางลำภู รวมทั้งเสนอแนะบทบาท และรูปแบบการตั้งถิ่นฐานที่เหมาะสมสำหรับย่านบางลำภูในอนาคต วิธีการศึกษาใช้การวิจัยเชิงประวัติศาสตร์ (Historical research) การสังเกตการณ์ (Observation) และสัมภาษณ์ (Interview) แบบวิธีสืบประวัติ (Oral History) ขอบเขตพื้นที่ศึกษา คือ แขวงชนะสงคราม และแขวงตลาดยอด เขตพระนคร จากการศึกษาวิวัฒนาการของการตั้งถิ่นฐาน และปัจจัยที่มีผลต่อการเปลี่ยนแปลงการตั้งถิ่นฐานบริเวณย่านบางลำภู พบว่าเดิมลักษณะของชุมชนมีความผูกพันและเกี่ยวข้องกับแม่น้ำลำคลอง ทั้งในเรื่องของการตั้งถิ่นฐาน การอุปโภคบริโภค ตลอดจนการเดินทาง ซึ่งแสดงถึงวิถีชีวิตที่เรียบง่าย และเป็นเอกลักษณ์เฉพาะท้องถิ่น ต่อมาพื้นที่ได้รับอิทธิพลต่างๆ จากการพัฒนา เช่น การคมนาคม ซึ่งส่งผลต่อลักษณะการใช้ที่ดิน รูปแบบการตั้งถิ่นฐาน การขยายตัวของพื้นที่ และอิทธิพลจากนโยบายและการวางแผนของภาครัฐ ซึ่งส่งผลต่อการย้ายถิ่นฐานของประชากร ระบบสาธารณูปโภค สาธารณูปการ การใช้ที่ดิน และสิ่งอำนวยความสะดวกต่างๆ ผลการศึกษา พบว่า บทบาทของบางลำภูเปลี่ยนแปลงจากพื้นที่สำหรับอยู่อาศัย ที่มีตลาดเป็นศูนย์กลาง การเติบโตของเมืองมี วัง และวัดเป็นแกนนำ ในอดีต มาเป็นพื้นที่พาณิชยกรรมที่สำคัญ และแหล่งที่พักนักท่องเที่ยวในปัจจุบัน โดยปัจจัยที่มีอิทธิพลต่อรูปแบบการตั้งถิ่นฐาน ได้แก่ 1) อิทธิพลจากสังคม เศรษฐกิจ และการเมือง 2) อิทธิพลจากธรรมชาติของสิ่งแวดล้อมทางกายภาพ 3) อิทธิพลจากเทคโนโลยี เช่น ระบบการขนส่ง ระบบถนน และสิ่งปลูกสร้าง 4) อิทธิพลจากอดีต เช่น ลักษณะการตั้งถิ่นฐานแต่ดั้งเดิม วัฒนธรรม ศาสนา ความเชื่อ ค่านิยม และวิถีชีวิต ข้อเสนอแนะจากการศึกษา ประกอบด้วย 1) บทบาท ที่เหมาะสมในอนาคตของบางลำภู คือ เป็นศูนย์รวมกิจกรรมของประชาชน ย่านที่พักอาศัยกิจกรรมเพื่อการท่องเที่ยว และกิจกรรมย่านการค้า 2) รูปแบบการตั้งถิ่นฐานที่เหมาะสมสำหรับชุมชนย่านบางลำภู คือ เป็นอาคารที่มีความสูงน้อยที่ยังคงเอกลักษณ์ของอาคารดั้งเดิมไว้ โดยมีมาตรการควบคุมพื้นที่ในด้านการใช้ที่ดิน รูปแบบอาคาร และความหนาแน่นของการพัฒนา
DOI: 10.14457/cu.the.1999.210
title: Gas-carbon reactions : studies of NO and N2O on micro 850 graphite
DOI: 10.14457/cu.the.1999.211
title: Plasma catalytic production of methanol
DOI: 10.25919/9jdd-a568
title: Parkes observations for project P737 semester 2020OCTS_08

description: The aim of this proposal is to carry out tests of the new backend instruments which cannot be carried out during standard maintenance periods. The scheduled time is used to measure beam shapes, determine polarisation calibration solutions and commission the National Facility observing modes for the new wide-band receiver.
DOI: 10.6084/m9.figshare.16823673.v1
title: Additional file 1 of Non-coding RNA in raw and commercially processed milk and putative targets related to growth and immune-response

description: Additional file 1: Supplemental Table 1. Entire list of bovine miRNAs and homologs found in H. sapiens and M. musculus found in milk samples and their experimentally annotated gene-targets on probing miRTarBase.
DOI: 10.6084/m9.figshare.16823679
title: Additional file 3 of Non-coding RNA in raw and commercially processed milk and putative targets related to growth and immune-response

description: Additional file 3: Supplemental Table 3. Gene ontology (GO) IDs over-represented in list of gene targets (specific to H. sapiens) for which miRNAs have been found in the milk samples.
DOI: 10.6084/m9.figshare.16823676
title: Additional file 2 of Non-coding RNA in raw and commercially processed milk and putative targets related to growth and immune-response

description: Additional file 2: Supplemental Table 2. Gene ontology (GO) IDs over-represented in list of gene targets (specific to B. taurus) for which miRNAs have been found in the milk samples.
DOI: 10.6084/m9.figshare.16823673
title: Additional file 1 of Non-coding RNA in raw and commercially processed milk and putative targets related to growth and immune-response

description: Additional file 1: Supplemental Table 1. Entire list of bovine miRNAs and homologs found in H. sapiens and M. musculus found in milk samples and their experimentally annotated gene-targets on probing miRTarBase.
DOI: 10.25919/xx5c-p620
title: Parkes observations for project P1101 semester 2021APRS_11

description: We propose to carry out fortnightly monitoring of a very active repeater, FRB~190520, with the Parkes UWL system. Our current observations show that FRB~190520 is not only the most active FRB that can be observed with Parkes, but also shows unique behaviour at 2 to 3 GHz frequency. This makes UWL the ideal instrument to carry out in-depth studies of this repeating FRB. With this program, we expect to detect a large sample of bursts from FRB~190520, and in collaboration with the FAST telescope we will search for potential periodicity and study emission properties over an extremely wide bandwidth with high sensitivity.
DOI: 10.25919/kvp7-3a44
title: Parkes observations for project PX500 semester 2021OCTS_02

description: This proposal relates to time purchased by the Chinese Academy of Sciences for Parkes follow-up confirmation and timing of FAST discoveries. As the observing time has been purchased this proposal (and the related PX501) does not require TAC grading. The primary reason for submitting a proposal is to ensure an outreach statement and that the proposal is entered into OPAL for the data archive to access. The Chinese team have two time requests. The time scheduled for the first, relating to this proposal, will be allocated in blocks of 24 hours and the data will become available in the data archive with an 18 month embargo period. The second type of time will be scheduled in shorter blocks and the data archived with a 10 year embargo.
DOI: 10.5281/zenodo.5574734
title: Supplementary Material: Assessment of Environmental Pollution and Human Exposure to Pesticides by Wastewater Analysis in a Seven-Year Study in Athens, Greece

description: Supplementary Material
description: This project has received funding from the European Union's Horizon 2020 research and innovation programme under the Marie Skłodowska–Curie Grant Agreement No. 896141.
DOI: 10.5281/zenodo.5574733
title: Supplementary Material: Assessment of Environmental Pollution and Human Exposure to Pesticides by Wastewater Analysis in a Seven-Year Study in Athens, Greece

description: Supplementary Material
description: This project has received funding from the European Union's Horizon 2020 research and innovation programme under the Marie Skłodowska–Curie Grant Agreement No. 896141.
DOI: 10.6084/m9.figshare.16823788.v1
title: Data for estimation and human health risk assessment

description: Data on the levels of organophosphates and organochlorines in milk from three area of Kenya<br>
DOI: 10.6084/m9.figshare.16823788
title: Data for estimation and human health risk assessment

description: Data on the levels of organophosphates and organochlorines in milk from three area of Kenya<br>
DOI: 10.14457/cu.the.2001.314
title: การศึกษาระบบการก่อสร้างอาคารพักอาศัยด้วยโครงสร้างไม้2x4นิ้วของออสเตรเลียเปรียบเทียบระบบการก่อสร้างทั่วไป

description: การก่อสร้างระบบโครงไม้ 2x4 นิ้วของออสเตรเลียคือระบบโครงสร้างที่ประกอบด้วยไม้ขนาด 2x4 นิ้วโดยใช้โครงเคร่าผนังซึ่งมีระยะห่างระหว่างเคร่าตั้ง 60 เซนติเมตรและวัสดุยึดโครงเคร่า ทำหน้าที่เป็นผนังโครงสร้างรับน้ำหนักแทนเสาและคาน วิทยานิพนธ์นี้มีวัตถุประสงค์ เพื่อศึกษาการก่อสร้างอาคารพักอาศัยด้วยโครงไม้ 2x4 นิ้วของออสเตรเลีย โดยทำการศึกษากรรมวิธีในการก่อสร้าง ปัญหาที่เกิดขึ้นระหว่างการก่อสร้าง โดยการศึกษาเปรียบเทียบกับระบบการก่อสร้างแบบทั่วไปในด้านราคาค่าก่อสร้างและระยะเวลาในการก่อสร้าง อาคารตัวอย่างที่ใช้ในการวิจัยของอาคารพักอาศัยด้วยโครงไม้ 2x4 ของออสเตรเลีย เป็นบ้านเดี่ยวชั้นเดียวพื้นที่ใช้สอย 85 ตารางเมตรและอาคารพักอาศัยระบบก่อสร้างทั่วไปเป็นบ้านเดี่ยวชั้นเดียวพื้นที่ใช้สอย 94 ตารางเมตร โดยอาคารทั้งสองระบบมีรูปแบบและระยะเวลาเริ่มดำเนินการก่อสร้างใกล้เคียงกัน ผลการศึกษาพบว่ากรรมวิธีการก่อสร้างอาคารด้วยโครงไม้ 2x4 นิ้วของออสเตรเลีย เป็นการก่อสร้างโดยผลิตโครงไม้ 2x4 นิ้วเป็นชิ้นส่วนสำเร็จรูปจากโรงงานแล้วนำมาประกอบในที่ก่อสร้าง ซึ่งได้คำนึงถึงมาตรฐานพิกัดทางประสานที่มีความสัมพันธ์กับวัสดุที่ใช้ในการก่อสร้างเช่น แผ่นยิปซัมบอร์ด และผนังก่ออิฐออสเตรเลีย เป็นต้น ต้นทุนค่าก่อสร้างต่อตารางเมตรอาคารด้วยโครงไม้ 2x4 นิ้วเท่ากับ 6,565 บาทและต้นทุนค่าก่อสร้างอาคารระบบทั่วไปเท่ากับ 5,457 บาทระยะเวลาก่อสร้างอาคารด้วยโครงไม้ 2x4 นิ้วเท่ากับ 55 วันในขณะที่ระยะเวลาก่อสร้างอาคารระบบทั่วไปเท่ากับ 104 วัน ซึ่งจะเห็นได้ว่าต้นทุนค่าก่อสร้างต่อตารางเมตรของอาคารระบบโครงไม้ 2x4 นิ้วแตกต่างจากอาคารระบบทั่วไป 16.87% และใช้ระยะเวลาการก่อสร้างน้อยกว่าระบบทั่วไป 89.09% หรือคิดเป็น 1.9 เท่า การก่อสร้างอาคารพักอาศัยด้วยโครงไม้ 2x4 นิ้วออสเตรเลียอาจจะเป็นอีกทางเลือกหนึ่งในการก่อสร้างแม้ว่าราคาก่อสร้างจะสูงเนื่องจากใช้วัสดุนำเข้าจากต่างประเทศ อย่างไรก็ตามหากมีการปรับใช้กับวัสดุภายในประเทศก็จะสามารถลดต้นทุนดังกล่าวลงได้ ใช้ระยะเวลาในการก่อสร้างน้อยตลอดจนปัญหาที่เกิดระหว่างการก่อสร้างมีไม่มากนักโดยเฉพาะอย่างยิ่งสามารถก่อสร้างได้เพียง 1 หลัง โดยที่ต้นทุนไม่เปลี่ยนแปลง การก่อสร้างได้มาตรฐานเดียวกันและควบคุมคุณภาพในการก่อสร้างได้ง่ายเนื่องจากเป็นระบบสำเร็จรูปที่ผลิตจากโรงงาน
DOI: 10.14457/cu.the.2001.315
title: รูปแบบการเดินทางของผู้อยู่อาศัยชานเมืองกรุงเทพมหานคร : กรณีศึกษาเขตตลิ่งชันและเขตทวีวัฒนา

description: ศึกษารูปแบบการเดินทางซึ่งได้แก่ วัตถุประสงค์การเดินทาง ความถี่ จุดปลายทาง ระยะทาง ระยะเวลา ค่าใช้จ่าย เป็นต้น และปัจจัยที่มีอิทธิพลต่อรูปแบบการเดินทาง ของผู้อยู่อาศัยชานเมืองกรุงเทพมหานคร โดยใช้เขตตลิ่งชันและทวีวัฒนาเป็นตัวอย่างในการศึกษา จากการศึกษาข้อมูลด้านการขยายตัวของพื้นที่เมือง ลักษณะการใช้ที่ดินของเมือง และโครงสร้างด้านประชากร เศรษฐกิจและสังคมของพื้นที่เขตตลิ่งชันและทวีวัฒนา ในบริบทของกรุงเทพมหานครและบริบทของท้องถิ่น ผลการศึกษาพบว่า เขตตลิ่งชันและทวีวัฒนาเป็นพื้นที่ซึ่งมีบทบาท และถูกควบคุมลักษณะการใช้ที่ดินให้เป็นพื้นที่สีเขียว และริ้วสีเขียวเป็นส่วนใหญ่ เพื่อรองรับการอยู่อาศัยของประชากรเมือง และการเกษตรกรรมชานเมือง มีสัดส่วนของประชากรอยู่อาศัยต่อการจ้างงาน สูงกว่าพื้นที่อื่นๆ ของเมือง ในการศึกษารูปแบบการเดินทางใช้แบบสอบถาม เป็นเครื่องมือในการเก็บข้อมูล โดยแบ่งกลุ่มประชากรเป็น 2 กลุ่ม คือ กลุ่มผู้อยู่อาศัยในครัวเรือนนอกภาคเกษตร จำนวน 155 ราย และกลุ่มผู้อยู่อาศัยในครัวเรือนภาคเกษตร 52 รายพบว่า รูปแบบการเดินทางของผู้อยู่อาศัยในครัวนอกภาคเกษตรส่วนใหญ่ มีวัตถุประสงค์การเดินทางเพื่อไปทำงาน 49.68% มีปลายทางบริเวณพื้นที่ต่อเนื่องกับที่อยู่อาศัยในเขตเมืองชั้นใน 35.71% โดยใช้ยานพาหนะส่วนบุคคล 46.45% ผู้อยู่อาศัยในครัวเรือนภาคเกษตรส่วนใหญ่ มีวัตถุประสงค์การเดินทางเพื่อไปขายสินค้า 34.62% และไปทำงาน 28.85% มีปลายทางอยู่ในเขตตลิ่งชันและทวีวัฒนา 48.08% ทั้งนี้ ผู้เดินทางทั้งสองกลุ่มมีความพึงพอใจกับ ความสะดวกสบายในการเดินทางสูงที่สุด และมีความพึงพอใจในภาพรวมของการเดินทาง ทางเลือกและค่าใช้จ่ายในการเดินทางน้อยที่สุด และในอนาคตผู้อยู่อาศัยชานเมืองมีแนวโน้ม ที่จะใช้ยานพาหนะส่วนบุคคลเพิ่มสูงขึ้น อันจะเป็นการสร้างปัญหาซึ่งเกิดจากปริมาณการจราจรที่แออัด และการสิ้นเปลืองพลังงานมากยิ่งขึ้นในอนาคต โดยปัจจัยที่มีอิทธิพลต่อรูปแบบการเดินทาง ของผู้อยู่อาศัยชานเมือง สามารถแบ่งเป็น 2 กลุ่มคือ ปัจจัยทางด้านกายภาพ ได้แก่ ลักษณะการใช้ที่ดิน การกระจุกตัวของการจ้างงานและสถานบริการ และปัจจัยอื่นๆ ซึ่งไม่ใช่ด้านกายภาพ อันเป็นปัจจัยจากลักษณะของผู้เดินทาง ลักษณะของการเดินทาง และความพึงพอใจในการเดินทาง ซึ่งการปรับปรุงหรือเปลี่ยนแปลงปัจจัยตัวใดตัวหนึ่ง จะส่งผลกระทบต่อการเลือกการเดินทางของบุคคล ทั้งนี้ จึงมีข้อเสนอแนะว่าควรจะปรับปรุงและควบคุมมาตรการ ในการใช้ที่ดินชานเมืองโดยเฉพาะพื้นที่สีเขียวในการเป็นพื้นที่รองรับการอยู่อาศัยของประชากรเมืองและแหล่งงานแบบเมือง ด้านการขนส่ง ควรส่งเสริมปรับปรุงให้เกิดการเดินทางระยะสั้นภายในท้องถิ่น ทั้งด้านเส้นทาง ยานพาหนะ และการรวมกลุ่มชุมชนอย่างไรก็ดี เนื่องจากการศึกษาเป็นเพียงตัวอย่างขนาดเล็ก จึงควรได้มีการศึกษาเพิ่มเติมเพื่อขยายผลให้มีความครอบคลุมลักษณะกายภาพ เศรษฐกิจและสังคมของผู้อยู่อาศัยบริเวณชานเมืองในด้านอื่นๆ เพื่อให้สามารถนำไปใช้ในการปรับปรุงการวางแผนการใช้ที่ดินและระบบโครงข่ายคมนาคมของเมืองกรุงเทพมหานครต่อไปในอนาคต
DOI: 10.14457/cu.the.2001.316
title: การมีส่วนร่วมของประชาชนในการวางผังเมือง : กรณีศึกษาการรับฟังความคิดเห็นของประชาชนในกระบวนการจัดทำผังเมืองรวม

description: วิทยานิพนธ์ฉบับนี้มีวัตถุประสงค์เพื่อการศึกษาและวิเคราะห์ 1) การมีส่วนร่วมของประชาชนในการวางและจัดทำผังเมือง 2) การมีส่วนร่วมของประชาชนในกฎหมายผังเมืองและกฎหมายอื่น 3) กระบวนการวางและจัดทำผังเมือง ผ่านช่องทางการมีส่วนร่วมของประชาชนและขั้นตอนการประชุมรับฟังความคิดเห็นของประชาชนในการวางและจัดทำผังเมืองรวม และ 4) เสนอแนะแนวทางที่เหมาะสมในการพัฒนาการมีส่วนร่วมของประชาชนในการวางและจัดทำผังเมืองรวม ศึกษาโดยวิธีการวิจัยเอกสาร การสัมภาษณ์ และการสังเกตการณ์การประชุมรับฟังความคิดเห็นของประชาชนในการวางและจัดทำผังเมืองรวมในสามพื้นที่ได้แก่ 1) การประชุมรับฟังความคิดเห็นของประชาชนในการวางและจัดทำผังเมืองรวมเมืองอุดรธานี (ปรับปรุงครั้งที่ 2) 2) การประชุมรับฟังความคิดเห็นของประชาชนในการขยายระยะเวลาการบังคับใช้กฎกระทรวงฉบับที่ 262 (พ.ศ. 2539) ผังเมืองรวมเมืองสุรินทร์ ออกไปอีกห้าปี และ 3) การประชุมรับฟังความคิดเห็นของประชาชนในการขยายระยะเวลาการบังคับใช้กฎกระทรวงฉบับที่ 296 (พ.ศ. 2539) ผังเมืองรวมเมืองแก่งคอย จังหวัดสระบุรี ออกไปอีกห้าปี จากการศึกษาปรากฏว่า ฝ่ายภาคประชาชนนั้นเข้าไปมีส่วนร่วมในการวางผังเมืองค่อนข้างน้อย ประชาชนยังขาดความรู้ความเข้าใจเกี่ยวกับการผังเมือง ประชาชนยังคำนึงถึงประโยชน์ส่วนตัวเป็นใหญ่ สำหรับด้านฝ่ายภาครัฐ ปรากฏว่าในการประชุมรับฟังความคิดเห็นของประชาชน เจ้าหน้าที่ชี้แจงโดยใช้ศัพท์ทางวิชาการหรือใช้ถ้อยคำที่ยากต่อการเข้าใจของประชาชน การประชาสัมพันธ์เชิญชวนให้ประชาชนเข้ามามีส่วนร่วมในการประชุมยังไม่ทั่วถึง การจัดการประชุมเป็นแต่เพียงการดำเนินการให้ครบถ้วนตามที่กฎหมายกำหนด มิได้ใช้ช่องทางการมีส่วนร่วมของประชาชนนี้เพื่อระดมความคิดเห็นของประชาชนที่จะเป็นประโยชน์ต่อการวางและจัดทำผังเมือง หรือใช้เป็นช่องทางในการสื่อสารระหว่างฝ่ายผู้วางผังกับประชาชนอย่างเต็มประสิทธิภาพ ข้อเสนอแนะต่อการพัฒนาการมีส่วนร่วมของประชาชนในการวางผังเมือง 1) ข้อเสนอแนะด้านกฎหมาย ควรกำหนดให้ชัดเจนว่าจะต้องจัดให้มีการประชุมรับฟังความคิดเเห็นของประชาชนในขั้นตอนใดของกระบวนการวางผังเมือง และกำหนดให้ต้องมีการประชาสัมพันธ์ให้ประชาชนทราบว่าได้มีการนำความคิดเห็นของประชาชนไปใช้ในการวางผังเมืองหรือไม่อย่างไร 2) ข้อเสนอแนะต่อภาครัฐ ควรมีนโยบายที่ชัดเจนในการสนับสนุนการมีส่วนร่วมของประชาชน เจ้าหน้าที่ควรให้ความสำคัญต่อการนำการมีส่วนร่วมของประชาชนมาใช้ ในการวางและจัดทำผังเมือง มีการประสานงานกันทั้งหน่วยงานในส่วนกลาง ส่วนภูมิภาคและส่วนท้องถิ่น เพื่อสร้างเสริมให้เกิดการมีส่วนร่วมของประชาชนที่มีประสิทธิภาพต่อการผังเมืองและกิจการสาธารณะอื่นต่อไป
DOI: 10.14457/cu.the.2001.318
title: ความต้องการที่อยู่อาศัยของบุคลากรด้านการพยาบาลโรงพยาบาลจุฬาลงกรณ์

description: โดยทั่วไปบุคลากรด้านการพยาบาลส่วนใหญ่เป็นสตรี ทำงานแบบต่อเนื่องและเข้า-ออกเวรกลางดึก เพื่อป้องกันปัญหาต่างๆ โรงพยาบาลจะจัดที่พักอาศัยให้ในโรงพยาบาล เช่นเดียวกับโรงพยาบาลจุฬาลงกรณ์ซึ่งตั้งอยู่ใจกลางเมือง ที่พักอาศัยในโรงพยาบาลจึงมีความสะดวกสบาย กลายเป็นที่อยู่อาศัยถาวรไป เกิดเป็นปัญหาเรื่องที่อยู่อาศัยเมื่อเกษียณอายุทำงาน การวิจัยครั้งนี้จึงมีวัตถุประสงค์ เพื่อศึกษาสภาพปัญหาและความต้องการที่อยู่อาศัย ของบุคลากรด้านการพยาบาล ของโรงพยาบาลจุฬาลงกรณ์ โดยใช้วิธีรวบรวมข้อมูลทุติยภูมิ และการสำรวจข้อมูลปฐมภูมิโดยใช้แบบสอบถาม ด้วยวิธีสุ่มตัวอย่างแบบชั้นภูมิ ตามสัดส่วนของกลุ่มตัวอย่างและวิเคราะห์ข้อมูลโดยใช้ค่าร้อยละ วิเคราะห์ประเด็นสำคัญโดยวิธี Crosstabulation ในปี พ.ศ. 2541 โรงพยาบาลจุฬาลงกรณ์มีบุคลากรด้านการพยาบาล จำนวนทั้งสิ้น 2,758 คน เป็นกลุ่มที่พักอาศัยภายในโรงพยาบาล 47.2% และกลุ่มที่อยู่อาศัยภายนอกโรงพยาบาล 52.8% ผู้ที่พักอาศัยภายในโรงพยาบาล มีที่อยู่อาศัยนอกโรงพยาบาล 58.4% อีก 41.6% ไม่มีที่อยู่อาศัยนอกโรงพยาบาล ในด้านปัญหาที่อยู่อาศัยโดยรวม พบว่า บุคลากรมีปัญหาที่อยู่อาศัย เท่ากับ 39.5% ส่วนผู้ที่ไม่มีปัญหาที่อยู่อาศัย 60.5% ทั้งผู้ที่มีปัญหาและไม่มีปัญหาที่อยู่อาศัย มีความต้องการช่วยเหลือสวัสดิการรูปแบบ เงินทุนเพื่อซื้อหรือเช่าซื้อที่อยู่อาศัย 62.5% เพื่อซ่อมแซมต่อเติมหรือสร้างที่อยู่อาศัยใหม่ (ในที่ดินเดิม) 34.7% และมีเพียงรูปแบบเช่า 2.8% ผลการวิจัยยังพบว่า บุคลากรที่มีความต้องการสวัสดิการเงินทุน เพื่อซื้อหรือเช่าซื้อที่อยู่อาศัยมากที่สุดคือ กลุ่มบุคลากรพยาบาลโสด ที่อายุไม่เกิน 30 ปี อายุการทำงาน 6-10 ปี ระดับเงินเดือนประมาณ 10,001-15,000 บาท/เดือน รายได้รวมของครอบครัวมากกว่า 35,000 บาท/เดือน สำหรับกลุ่มที่ไม่มีที่อยู่อาศัยมีความต้องการให้โรงพยาบาลจุฬาฯ ช่วยเหลือสวัสดิการ 1. วงเงินกู้เคหะสงเคราะห์ หรือแหล่งเงินกู้ดอกเบี้ยต่ำ 2. จัดสร้างโครงการที่อยู่อาศัยเองหรือร่วมมือกับเอกชน หรือร่วมมือกับการเคหะจัดหาที่อยู่อาศัยให้ผ่อนซื้อ ส่วนกลุ่มที่มีที่อยู่อาศัยต้องการให้ช่วยเหลือ 1. จัดหาแหล่งเงินกู้ดอกเบี้ยต่ำเพื่อช่วยเหลือค่าผ่อนชำระ หรือจัดหาแหล่งเงินกู้ดอกเบี้ยต่ำเพื่อซ่อมแซมที่อยู่อาศัย หรือเพื่อสร้างที่อยู่อาศัยใหม่ (ในที่ดินเดิม) และกลุ่มที่ต้องการสวัสดิการรูปแบบเช่าต้องการให้โรงพยาบาลจุฬาฯ จัดที่พักอาศัยนอกหรือในโรงพยาบาลในหลายๆ ทำเล หรือเลือกที่พักเอกชนโดยให้เงินช่วยเหลือ และควรจัดให้มีสวัสดิการช่วยเหลือด้านการเดินทาง เช่น รถรับ-ส่ง สำหรับบุคลากรทุกกลุ่ม
DOI: 10.14457/cu.the.2001.319
title: โปรแกรมคอมพิวเตอร์สำหรับวิเคราะห์รูปทรงและวัสดุเปลือกอาคารเพื่อการอนุรักษ์พลังงาน

description: จากปัญหาด้านความยุ่งยากและความสับสนที่เกิดขึ้นกับสถาปนิกในการคำนวณค่าการถ่ายเทความร้อนเข้าสู่อาคาร ตาม พ.ร.บ. การส่งเสริมการอนุรักษ์พลังงาน พ.ศ. 2535 นั้น การวิจัยจึงมีวัตถุประสงค์เพื่อจัดทำโปรแกรมคอมพิวเตอร์ เพื่อช่วยในการคำนวณค่าการถ่ายเทความร้อนเข้าสู่อาคาร และศึกษาแนวทางการนำความสามารถทางด้านคอมพิวเตอร์เข้ามาใช้ในกระบวนการทำงานทางสถาปัตยกรรม การดำเนินการวิจัยได้อาศัยการรวบรวมข้อมูล และวิเคราะห์ปัญหาที่เกิดขึ้นจากกระบวนการทำงานของสถาปนิก สถาปัตยกรรม และคอมพิวเตอร์ โดยอาศัยกรอบความคิดในการทำงาน คือ ความสะดวกในการใช้งาน การแสดงผลลัพธ์ที่รวดเร็ว และการนำผลไปใช้ ในขั้นตอนการจัดทำโปรแกรมฯ ได้พิจารณาเลือกใช้โปรแกรมไมโครซอฟท์ วิชวล เบสิกเป็นเครื่องมือในการพัฒนาโปรแกรมฯ โดยแบ่งขั้นตอนการทำงานออกเป็น การศึกษาวิเคราะห์ความเหมาะสมในการป้อนข้อมูลของแต่ละตัวแปร การพัฒนาองค์ประกอบของโปรแกรมฯ การสื่อสารกับผู้ใช้งาน การแสดงผลลัพธ์ขั้นสุดท้าย และการประเมินผลการใช้งานโปรแกรมฯ ผลที่ได้จากการทดลองใช้งานโปรแกรมฯ โดยกลุ่มของสถาปนิกและนักศึกษา จะพบว่า กลุ่มทดสอบสามารถใช้งานโปรแกรมฯ ได้เป็นอย่างดีแม้ว่าจะไม่มีพื้นฐานความรู้ในด้านนี้มาก่อน มีความเข้าใจเพิ่มขึ้นถึงอิทธิพลของตัวแปรแต่ละตัว สามารถปรับเปลี่ยนค่าของตัวแปรจนได้ผลลัพธ์ตามที่ต้องการได้อย่างรวดเร็ว และทราบถึงแนวทางการนำผลที่ได้ไปใช้ในการออกแบบสถาปัตยกรรม ผลของการวิจัยสามารถสรุปแนวทางในการพัฒนาโปรแกรมคอมพิวเตอร์ให้สอดคล้องกับกระบวนการทำงานทางสถาปัตยกรรมด้านการอนุรักษ์พลังงานได้ดังนี้ คือ การกำหนดเป้าหมายของโปรแกรมฯ ให้เป็นเครื่องมือช่วยในการทำงานไม่ใช่เป็นเพียงเครื่องคำนวณ การสร้างการเรียนรู้ให้เกิดขึ้นในขณะใช้งานโปรแกรมฯ การใช้วิธีการเลือกและการปรับแทนวิธีการป้อนค่าข้อมูล การลดจำนวนหน้าจอการทำงานให้เหลือน้อยที่สุด การแบ่งระดับขั้นของการทำงาน การแสดงผลทันทีที่มีการเปลี่ยนแปลงค่าของตัวแปร และการแสดงผลลัพธ์ในลักษณะแนวทางการออกแบบ นอกจากนี้แนวทางการทำงานดังกล่าวยังสามารถนำไปประยุกต์ใช้ในการพัฒนาโปรแกรมฯ สำหรับกระบวนการทำงานทางสถาปัตยกรรมด้านอื่นๆ เพื่อให้เกิดประสิทธิภาพการทำงานสูงสุด
DOI: 10.14457/cu.the.2001.320
title: ผลกระทบที่เกิดกับผู้อยู่อาศัยที่มีรายได้น้อยเมื่อภาษีทรัพย์สินมีผลบังคับใช้ : กรณีศึกษาโครงการเมืองใหม่บางพลี ในเขตเทศบาลตำบลบางเสาธง

description: ภาษีทรัพย์สินเป็นแหล่งรายได้ที่สำคัญของท้องถิ่นในการนำไปพัฒนาและจัดหาบริการสาธารณะให้กับประชาชนในพื้นที่นั้นๆ ปัจจุบันจัดเก็บในรูปภาษีบำรุงท้องที่และภาษีโรงเรือนและที่ดิน เนื่องจากนโยบายการกระจายอำนาจที่มุ่งให้ท้องถิ่นดูแลตนเองประกอบกับระบบระบบภาษีเดิมยังมีข้อบกพร่องอยู่ คณะรัฐมนตรีจึงเห็นชอบในหลักการร่างพระราชบัญญัติภาษีที่ดินและสิ่งปลูกสร้างฉบับใหม่ตามที่กระทรวงการคลังเสนอเมื่อวันที่ 8 กันยายน 2541 ตามร่างพระราชบัญญัตินี้ผู้ถือครองที่ดินเป็นที่อยู่อาศัยที่มีเนื้อที่ต่ำกว่า 100 ตารางวา ที่ไม่เคยเสียภาษีโรงเรือนและที่ดินมาก่อน ต้องรับภาระภาษีใหม่นี้ด้วย เทศบาลตำบลบางเสาธง เป็นหน่วยงานท้องถิ่นที่ตั้งขึ้นในปี พ.ศ.2542 เดิมส่วนใหญ่เป็นพื้นที่โครงการเมืองใหม่บางพลีของการเคหะแห่งชาติที่วางแผนให้เป็นเมืองที่สมบูรณ์ในตัวเอง ประกอบด้วยเขตอุตสาหกรรม พาณิชยกรรมและที่อยู่อาศัยสำหรับผู้มีรายได้ระดับต่างๆตั้งแต่รายได้น้อยจนถึงรายได้ปานกลาง มีระบบสาธารณูปโภคสาธารณูปการที่ครบถ้วนและมีการวางระบบการดูแลชุมชนไว้ด้วยในปีพ.ศ.2543 การเคหะแห่งชาติได้ถ่ายโอนภาระการดูแลสาธารณูปโภคสาธารณูปการให้กับเทศบาลตำบลบางเสาธง ซึ่งกำลังจะต้องนำพระราชบัญญัติภาษีที่ดินและสิ่งปลูกสร้างฉบับใหม่นี้มาใช้ในการดูแลดังกล่าว การศึกษาครั้งนี้จึงมีวัตถุประสงค์ในการทดสอบว่า เมื่อนำภาษีระบบใหม่มาใช้ในพื้นที่เทศบาลตำบลบางเสาธงนี้แล้ว (1) รายได้ของเทศบาลจะเพียงพอต่อการดูแลสาธารณูปโภคในพื้นที่หรือไม่ (2) ภาระภาษีที่เกิดขึ้นกับผู้มีรายได้น้อยจะเป็นอย่างไร จากการศึกษาตามร่างพระราชบัญญัติภาษีที่ดินและสิ่งปลูกสร้าง เทศบาลตำบลบางเสาธงจะถูกจัดอยู่ในโครงสร้างที่ 2 ประเภทพื้นที่เขตเจริญมาก ที่ได้กำหนดให้ใช้อัตราภาษีร้อยละ0.08 จากการคำนวณโดยใช้ราคาประเมินของสำนักงานที่ดินจังหวัดสมุทรปราการและราคาประเมินอาคารตามบัญชีกำหนดราคาประเมินทุนทรัพย์โรงเรือนและสิ่งปลูกสร้างจังหวัดสมุทรปราการ พบว่า (1) รายได้ของเทศบาลจากภาษีใหม่สูงกว่าภาษีโรงเรือนและที่ดินที่จัดเก็บอยู่ในปัจจุบันบ้างเล็กน้อย แต่ยังไม่เพียงพอต่อค่าใช้จ่ายของเทศบาล อันอาจส่งผลให้การดูแลสาธารณูปโภค,สาธารณูปการในพื้นที่ทำได้ไม่ดี (2) ผู้มีรายได้น้อยจะได้รับผลกระทบจากภาษีระบบใหม่ โดยร้อยละ 41 ของกลุ่มตัวอย่างจะไม่มีความสามารถในการจ่ายภาษี (3) การกำหนดโครงสร้างอัตราภาษีที่ใช้อัตราเดียวกันทั้งพื้นที่ไม่เหมาะกับการนำมาใช้ในพื้นที่ที่มีการใช้ดินหลายประเภท เนื่องจากการดูแลรักษาสาธารณูปโภคสำหรับการใช้ที่ดินในแต่ละประเภทมีค่าใช้จ่ายที่แตกต่างกัน (4) การเคหะแห่งชาติที่ปกครองพื้นที่ว่างเปล่าในเขตเทศบาลไว้มากที่สุดจะต้องมีภาระภาษีใหม่สูงกว่าที่เคยจ่ายภาษีบำรุงท้องที่เดิม ซึ่งอาจส่งผลให้ผู้อยู่อาศัยต้องรับภาระเพิ่มขึ้นด้วย